title: Komission täytäntöönpanoasetus (EU) 2015/2093, annettu 18 päivänä marraskuuta 2015, liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta annetun asetuksen (EY) N:o 718/2007 muuttamisesta

text:
               20.11.2015

               FI

               Euroopan unionin virallinen lehti

               L 303/3

         KOMISSION TÄYTÄNTÖÖNPANOASETUS (EU) 2015/2093,
   annettu 18 päivänä marraskuuta 2015,
   liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta annetun asetuksen (EY) N:o 718/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (1) ja erityisesti sen 3 artiklan 3 kohdan,
   sekä katsoo seuraavaa:

               (1)

               Asetuksessa (EY) N:o 1085/2006, jäljempänä ’IPA-asetus’, vahvistetaan ehdokasmaille ja mahdollisille ehdokasmaille annettavan liittymistä valmistelevan tuen tavoitteet ja pääperiaatteet. Liittymistä valmistelevan tuen täytäntöönpanoa koskevat yksityiskohtaiset säännöt esitetään komission asetuksessa (EY) N:o 718/2007 (2).

               (2)

               Vaikka IPA-asetusta sovellettiin vain 31 päivään joulukuuta 2013 asti, sillä säännellään edelleen viimeistään 31 päivänä joulukuuta 2013 tehtyjen talousarviositoumusten täytäntöönpanoa. Lisäksi Euroopan parlamentin ja neuvoston asetuksen (EU, Euratom) N:o 966/2012 (3) 212 artiklan mukaan neuvoston asetuksen (EY, Euratom) N:o 1605/2002 (4) 166 artiklan 3 kohtaa sovelletaan edelleen niihin talousarviositoumuksiin, jotka ovat käytettävissä 31 päivään joulukuuta 2018 asti.

               (3)

               Asetuksella (EU, Euratom) N:o 966/2012 komissiolle annettiin mahdollisuus luoda ja hallinnoida ulkoisia toimia koskevia unionin erityisrahastoja. Tällaiset unionin erityisrahastot voisivat olla sopiva tapa panna liittymistä valmisteleva tuki täytäntöön niin, että voidaan saavuttaa IPA-asetuksen tavoitteet, erityisesti siirtymävaiheen tukea ja instituutioiden kehittämistä sekä aluekehitystä ja henkilövoimavarojen kehittämistä koskevien osa-alueiden tavoitteet.

               (4)

               Ulkoisia toimia koskevan unionin erityisrahaston käyttö voisikin olla sopiva tuen täytäntöönpanokeino myös Syyrian kriisin yhteydessä. Turkki on Syyrian kriisin alusta alkaen ottanut aktiivisesti vastaan pakolaisia, joiden määrä on kasvanut koko ajan; lokakuussa 2015 heitä oli maassa yli kaksi miljoonaa. Tämän seurauksena Turkin haasteena on vastata pakolaisten, myös alaikäisten ja haavoittuvassa asemassa olevien henkilöiden, lyhyen aikavälin humanitaarisiin tarpeisiin. Maalla on lisäksi keskipitkän ja pitkän aikavälin haasteita, jotka liittyvät sosiaalipalveluihin, kilpailukykyyn, infrastruktuuriin ja koulutusmahdollisuuksin ja jotka koskettavat myös pakolaisia.

               (5)

               Aluekehitystä ja henkilövoimavarojen kehittämistä koskevien IPA:n osa-alueiden puitteissa Turkissa annetulla unionin tuella voitaisiin paremmin vastata edellä kuvattuihin haasteisiin, jos tuki toteutettaisiin Syyrian kriisiä varten perustetun alueellisen erityisrahaston välityksellä. Alueellinen erityisrahasto perustettiin 60 kuukauden ajaksi päätöksellä C(2014) 9615 (5). Kaikkien unionin alueelliseen erityisrahastoon maksamien rahoitusosuuksien olisi oltava rahastoon osallistuvien rahoitusvälineiden vaatimusten mukaisia, myös maantieteellisen soveltamisalan osalta.

               (6)

               Aluekehitystä koskevasta IPA:n osa-alueesta voidaan rahoittaa Euroopan parlamentin ja neuvoston asetuksessa (EY) N:o 1080/2006 (6) tarkoitettuja toimia. Niillä edistetään muun muassa innovointia ja yrittäjyyttä, investointeja vedenjakeluun sekä vesi- ja jätehuoltoon, jätevesien käsittelyä ja ilman laatua, investointeja koulutukseen, myös ammatilliseen koulutukseen, sekä investointeja sellaisiin terveysalan infrastruktuureihin ja sosiaalisiin infrastruktuureihin, jotka edistävät alueellista ja paikallista kehitystä.

               (7)

               Henkilövoimavarojen kehittämistä koskevasta IPA:n osa-alueesta voidaan rahoittaa Euroopan parlamentin ja neuvoston asetuksessa (EY) N:o 1081/2006 (7) tarkoitettuja toimia. Sellaisia ovat esimerkiksi toimenpiteet, joilla pyritään lisäämään koulutukseen osallistumista koko eliniän ajan muun muassa toteuttamalla toimia koulunkäynnin keskeyttämisen vähentämiseksi sekä perus-, ammatilliseen ja korkea-asteen koulutukseen pääsyn parantamiseksi.

               (8)

               Kaikki edellä esitetty huomioon ottaen on aiheellista tehdä mahdolliseksi asetuksen (EU, Euratom) N:o 966/2012 187 artiklan nojalla perustettujen unionin erityisrahastojen käyttö liittymistä valmistelevan tuen täytäntöönpanossa.

               (9)

               On tarpeen antaa suunnittelua, ohjelmointia, raportointia, seurantaa, maksuhakemusten laatimista ja unionin erityisrahastosta maksettavan osuuden hallinnointia koskevat säännöt, kun ohjelma-alueilla pyritään saavuttamaan liittymistä valmistelevan tuen tavoitteet, erityisesti talousarvion täytäntöönpanoon, julkisuuteen ja tukikelpoisuuteen liittyvät säännöt.

               (10)

               Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (11)

               Tässä asetuksessa säädetyt toimenpiteet ovat Euroopan parlamentin ja neuvoston asetuksen (EU) N:o 231/2014 (8) 13 artiklalla perustetun IPA II -komitean lausunnon mukaiset.

               (12)

               Sen vuoksi asetusta (EY) N:o 718/2007 olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 718/2007 seuraavasti:

               1)

               Lisätään 65 a artiklaan uusi 4 kohta:
               ”4.   Tämän osa-alueen tuki voidaan panna täytäntöön myös rahoittamalla Euroopan parlamentin ja neuvoston asetuksen (EU, Euratom) N:o 966/2012 (9) 187 artiklan nojalla perustettua ulkoisia toimia koskevaa unionin erityisrahastoa, jäljempänä ’erityisrahaston rahoittaminen’, pyrittäessä saavuttamaan ohjelmissa asetetut tavoitteet asianomaisilla ohjelma-alueilla.

                  (9)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).”"

               2)

               Muutetaan 147 artiklan 1 kohdan c alakohta seuraavasti:

                           a)

                           Korvataan vii alakohta seuraavasti:

                                       ”vii)

                                       investoinnit yleissivistävään ja ammatilliseen koulutukseen;”

                           b)

                           Lisätään viii alakohta seuraavasti:

                                       ”viii)

                                       investoinnit sellaisiin terveysalan infrastruktuureihin ja sosiaalisiin infrastruktuureihin, jotka edistävät alueellista ja paikallista kehitystä.”

               3)

               Lisätään 159 a artikla seuraavasti:
               ”159 a artikla
               Ulkoisia toimia koskevan unionin erityisrahaston rahoittaminen
               1.   Pyrittäessä toteuttamaan toimintaohjelmissa asetetut tavoitteet asianomaisella ohjelma-alueella toimet aluekehitystä ja henkilövoimavarojen kehittämistä koskevilla osa-alueilla voidaan toteuttaa rahoittamalla EU:n erityisrahastoja.
               2.   Erityisrahaston rahoittamisen yhteydessä asianomainen toimintaohjelma sisältää ainoastaan seuraavat tiedot:

                           a)

                           tiivistetty arviointi kyseisen rahoituksen ja erityisrahaston tavoitteiden yhteensopivuudesta;

                           b)

                           aluekehityksen osa-alueella tiedot yhden toimen sisältävästä toimintalinjasta ja viittaus muihin toimintalinjoihin tukikelpoisten kustannusten osalta, joihin voi kuulua myös osa kyseisen erityisrahaston hallinnointikustannuksista asetuksen (EU, Euratom) N:o 966/2012 187 artiklan 7 kohdassa säädetyn mukaisesti;

                           c)

                           henkilövoimavarojen kehittämisen osa-alueella tiedot yhden toimen sisältävästä tietyn toimintalinjan toimenpiteestä ja viittaus muihin saman toimintalinjan toimenpiteisiin tukikelpoisten kustannusten osalta, joihin voi kuulua myös osa kyseisen erityisrahaston hallinnointikustannuksista asetuksen (EU, Euratom) N:o 966/2012 187 artiklan 7 kohdassa säädetyn mukaisesti;

                           d)

                           erityisrahaston nimeäminen lopulliseksi edunsaajaksi;

                           e)

                           rahoituksen määrä.

                     3.   Erityisrahaston rahoittamiseen ei sovelleta 150 ja 157 artiklaa.
               4.   Erityisrahaston rahoittamiseen ei sovelleta 14 artiklassa tarkoitettuja ennakkotarkastuksia, 59, 167 ja 169 artiklassa tarkoitettua alakohtaisen seurantakomitean harjoittamaa seurantaa, 158 artiklassa tarkoitettua toimien valintamenettelyä eikä 166 artiklassa tarkoitettua arviointia.
               5.   Komission ja edunsaajamaan välisessä rahoitussopimuksessa vahvistetaan yksityiskohtaiset täytäntöönpanosäännöt erityisrahaston rahoittamisen osalta. Kyseiset säännöt voidaan tarvittaessa vahvistaa myös asianomaisessa toimintaohjelmassa.
               Yksityiskohtaiset täytäntöönpanosäännöt koskevat erityisesti seuraavia:

                           a)

                           edunsaajamaan viranomaisten velvollisuudet;

                           b)

                           raportointi, arviointi ja seuranta;

                           c)

                           velvollisuus palauttaa koko rahoitusosuus tai sen osa asianomaiseen ohjelmaan asetuksen (EU, Euratom) N:o 966/2012 187 artiklan 5 kohdan mukaisesti siinä tapauksessa, että kyseinen erityisrahasto puretaan.

                     6.   Erityisrahaston rahoittamiseen liittyvät menot ovat tukikelpoisia kyseisen rahaston perustamispäivästä lukien.
               Todennetussa menoilmoituksessa on ohjelman päättyessä esitettävä rahoituksen koko määrä, jonka osalta erityisrahaston operatiivinen toimikunta on tehnyt viimeistään 31 päivänä joulukuuta 2017 päätöksen varojen osoittamisesta yksittäisiin toimiin toteuttaakseen ohjelmassa asetetut tavoitteet asianomaisella ohjelma-alueella.
               7.   Viimeistään 31 päivänä joulukuuta 2012 tehdyistä talousarviositoumuksista maksettavan, erityisrahaston rahoittamiseen liittyvän välimaksun maksatushakemukseen ei sovelleta 161 artiklan 1 kohdan kolmannen alakohdan viimeistä virkettä.
               Kansallinen valtuuttava viranomainen todistaa viimeistään 31 päivänä joulukuuta 2015 toimitettavassa todennetussa menoilmoituksessa, että rahoitusosuus on maksettu asianomaisessa ohjelmassa ilmoitettuun erityisrahastoon.”

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 210, 31.7.2006, s. 82.

      (2)  Komission asetus (EY) N:o 718/2007, annettu 12 päivänä kesäkuuta 2007, liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta (EUVL L 170, 29.6.2007, s. 1).

      (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (4)  Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1).

      (5)  Komission päätös C(2014) 9615, annettu 10 päivänä joulukuuta 2014, Syyrian kriisin johdosta perustettavasta Euroopan unionin alueellisesta erityisrahastosta (nk. Madad-rahasto).

      (6)  Euroopan parlamentin ja neuvoston asetus (EY) N:o 1080/2006, annettu 5 päivänä heinäkuuta 2006, Euroopan aluekehitysrahastosta (EUVL L 210, 31.7.2006, s. 1).

      (7)  Euroopan parlamentin ja neuvoston asetus (EY) N:o 1081/2006, annettu 5 päivänä heinäkuuta 2006, Euroopan sosiaalirahastosta ja asetuksen (EY) N:o 1783/1999 kumoamisesta (EUVL L 210, 31.7.2006, s. 12).

      (8)  Euroopan parlamentin ja neuvoston asetus (EU) N:o 231/2014, annettu 11 päivänä maaliskuuta 2014, liittymistä valmistelevan tukivälineen (IPA II) perustamisesta (EUVL L 77, 15.3.2014, s. 11).


title: Komission täytäntöönpanoasetus (EU) N:o 1309/2014, annettu 9 päivänä joulukuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.12.2014

               FI

               Euroopan unionin virallinen lehti

               L 353/1

         KOMISSION TÄYTÄNTÖÖNPANOASETUS (EU) N:o 1309/2014,
   annettu 9 päivänä joulukuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1337/2013, annettu 13 päivänä joulukuuta 2013 , Euroopan parlamentin ja neuvoston asetuksen (EU) N:o 1169/2011 soveltamissäännöistä tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan alkuperämaan tai lähtöpaikan ilmoittamisen osalta

text:
               14.12.2013

               FI

               Euroopan unionin virallinen lehti

               L 335/19

         KOMISSION TÄYTÄNTÖÖNPANOASETUS (EU) N:o 1337/2013,
   annettu 13 päivänä joulukuuta 2013,
   Euroopan parlamentin ja neuvoston asetuksen (EU) N:o 1169/2011 soveltamissäännöistä tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan alkuperämaan tai lähtöpaikan ilmoittamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta 25 päivänä lokakuuta 2011 annetun Euroopan parlamentin ja neuvoston asetuksen (EU) N:o 1169/2011 (1) ja erityisesti sen 26 artiklan 8 kohdan,
   sekä katsoo seuraavaa:

               (1)

               Asetuksen (EU) N:o 1169/2011 26 artiklan 2 kohdassa säädetään, että kyseisen asetuksen liitteessä XI lueteltuihin yhdistetyn nimikkeistön (CN) koodeihin kuuluvan, toisin sanoen tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan, etiketissä on ilmoitettava lihan alkuperämaa tai lähtöpaikka.

               (2)

               On tarpeen löytää oikea tasapaino kuluttajille tiedottamisen tarpeen ja toimijoille ja kansallisille viranomaisille aiheutuvien, viime kädessä tuotteen loppuhintaan vaikuttavien lisäkustannusten välillä. Vaikutusten arvioinnissa ja komission toimeksiannosta toteutetussa selvityksessä tarkasteltiin useita vaihtoehtoja alkuperämaan tai lähtöpaikan ilmoittamiseksi suhteessa eläinten elinkaaren merkityksellisimpiin vaiheisiin. Tulokset osoittavat, että kuluttajat edellyttävät ennen kaikkea tietoa eläimen kasvatuspaikasta. Lisäksi velvoite ilmoittaa tiedot eläimen syntymäpaikasta edellyttäisi uusien maatilatason jäljitettävyysjärjestelmien luomista, mistä aiheutuisi vastaavasti kustannuksia, kun taas teurastuspaikan merkitseminen voidaan toteuttaa kohtuullisin kustannuksin, ja se antaa kuluttajalle arvokasta tietoa. Maantieteellisen tason osalta saatiin näyttöä siitä, että kuluttajien kannalta merkityksellisintä olisi ilmoittaa jäsenvaltio tai kolmas maa.

               (3)

               Asetuksessa (EU) N:o 1169/2011 elintarvikkeen ”alkuperämaan” käsite määritellään neuvoston asetuksen (ETY) N:o 2913/92 (2) 23–26 artiklan mukaisesti. Eläintuotteiden osalta kyseisellä käsitteellä viitataan maahan, jossa tuote on kokonaan tuotettu, mikä lihaan sovellettuna tarkoittaa maata, jossa eläin syntyi, kasvatettiin ja teurastettiin. Jos elintarvikkeen tuotannossa on ollut mukana monta maata, käsitteellä viitataan maahan, jossa tuotteille on suoritettu viimeinen merkittävä ja taloudellisesti perusteltu valmistus tai käsittely. Sen sijaan käsitteen soveltaminen tilanteisiin, joissa liha on saatu eläimistä, jotka ovat syntyneet, kasvatettu ja teurastettu eri maissa, ei antaisi kuluttajille riittävästi tietoa lihan alkuperästä. Sen vuoksi on tarpeen säätää, että kaikissa tällaisissa tilanteissa etikettiin merkitään maininta jäsenvaltiosta tai kolmannesta maasta, jossa eläintä on kasvatettu sellaisen ajanjakson ajan, joka vastaa huomattavaa osaa kunkin lajin tavanomaisesta kasvatussyklistä, sekä tieto jäsenvaltiosta tai kolmannesta maasta, jossa eläin on teurastettu. Käsite ”alkuperä” olisi varattava käytettäväksi lihasta, joka on saatu yhdessä ainoassa jäsenvaltiossa tai kolmannessa maassa syntyneestä, kasvatetusta ja teurastetusta ja sen myötä kokonaan tuotetusta eläimestä.

               (4)

               Tapauksissa, joissa eläin on kasvatettu useassa jäsenvaltiossa tai kolmannessa maassa eikä vaadittua kasvatusajan pituutta voida noudattaa, olisi oltava käytettävissä asianmukainen merkintä kasvatuspaikasta, jotta kuluttajien tarpeisiin vastataan paremmin ja vältetään etiketin tarpeetonta monimutkaisuutta.

               (5)

               Lisäksi olisi vahvistettava säännöt, jotka koskevat eri jäsenvaltioissa tai kolmansissa maissa kasvatetuista ja teurastetuista elämistä saatuja, saman tai eri eläinlajin lihapaloja sisältäviä pakkauksia.

               (6)

               Tämä merkintäjärjestelmä edellyttää jäljitettävyyssääntöjä kaikissa lihan tuotannon ja jakelun vaiheissa aina teurastuksesta pakkaamiseen saakka, jotta voidaan varmistaa yhteys merkityn lihan ja sen eläimen tai eläinryhmän välillä, josta liha on saatu.

               (7)

               Olisi laadittava erityiset säännöt, jotka koskevat sellaisista kolmansista maista tuotua lihaa, joissa merkintää varten tarvittavat tiedot eivät ole saatavilla.

               (8)

               Jauhetun lihan ja leikkuujätteiden tuotantoprosessien luonne huomioon ottaen toimijoiden olisi sallittava käyttää niiden osalta yksinkertaistettua merkitsemisjärjestelmää.

               (9)

               Ottaen huomioon tämän asetuksen perusteella esitettäviin tietoihin liittyvät kaupalliset edut, elintarvikealan toimijoille olisi annettava mahdollisuus lisätä etiketissä oleviin pakollisiin merkintöihin muitakin lihan lähtöpaikkaan viittaavia seikkoja.

               (10)

               Koska asetuksen (EU) N:o 1169/2011 asiaa koskevia säännöksiä sovelletaan 13 päivästä joulukuuta 2014 alkaen ja sen 47 artiklassa säädetään, että asetuksen nojalla annettuja täytäntöönpanosääntöjä sovelletaan kunakin kalenterivuotena 1 päivästä huhtikuuta alkaen, tätä asetusta olisi alettava soveltaa 1 päivästä huhtikuuta 2015.

               (11)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde ja soveltamisala
   Tässä asetuksessa vahvistetaan säännöt, jotka koskevat alkuperämaan tai lähtöpaikan merkitsemistä asetuksen (EU) N:o 1169/2011 liitteessä XI lueteltuihin yhdistetyn nimikkeistön vastaaviin koodeihin kuuluvan tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan etiketissä.
   2 artikla
   Määritelmät
   1.   Tässä asetuksessa sovelletaan Euroopan parlamentin ja neuvoston asetuksen (EY) N:o 178/2002 (3) 3 artiklan 3 alakohdassa olevaa ”elintarvikealan toimijan” määritelmää, Euroopan parlamentin ja neuvoston asetuksen (EY) N:o 852/2004 (4) 2 artiklan 1 kohdan c alakohdassa olevaa ”laitoksen” määritelmää sekä Euroopan parlamentin ja neuvoston asetuksen (EY) N:o 853/2004 (5) liitteessä I olevassa 1.13 kohdassa olevaa ”jauhelihan”, 1.16 kohdassa olevaa ”teurastamon” ja 1.17 kohdassa olevaa ”leikkaamon” määritelmää.
   2.   Lisäksi tässä asetuksessa tarkoitetaan

               a)

               ’leikkuujätteillä’ asetuksen (EU) N:o 1169/2011 liitteessä XI lueteltuihin yhdistetyn nimikkeistön koodeihin kuuluvia pieniä lihapaloja, jotka on todettu ihmisravinnoksi kelpaaviksi ja jotka syntyvät yksinomaan ruhojen luuttomaksi leikkaamisen tai lihan paloittelun yhteydessä;

               b)

               ’erällä’ asetuksen (EU) N:o 1169/2011 liitteessä XI lueteltuihin yhdistetyn nimikkeistön koodeihin kuuluvaa yhdestä lajista peräisin olevaa luullista tai luutonta, myös leikattua tai jauhettua lihaa, joka on leikattu, jauhettu tai pakattu käytännöllisesti katsoen samanlaisissa olosuhteissa.

         3 artikla
   Jäljitettävyys
   1.   Elintarvikealan toimijoilla on oltava tunnistus- ja rekisteröintijärjestelmä, jota ne käyttävät 1 artiklassa tarkoitetun lihan jokaisessa tuotanto- ja jakeluvaiheessa.
   2.   Järjestelmää on sovellettava siten, että varmistetaan

               a)

               yhteys lihan ja sen eläimen tai eläinryhmän välillä, josta liha on saatu; teurastusvaiheessa tämä yhteys on teurastamon vastuulla; ja

               b)

               5, 6 tai 7 artiklassa tarkoitettuihin merkintöihin liittyvien tietojen toimittaminen soveltuvin osin yhdessä lihan kanssa tuotannon ja jakelun seuraavien vaiheiden toimijoille.

         Kunkin elintarvikealan toimijan on oltava vastuussa ensimmäisessä alakohdassa säädetyn tunnistus- ja rekisteröintijärjestelmän soveltamisesta siinä tuotanto- ja jakeluvaiheessa, jossa se toimii.
   Elintarvikealan toimijan, joka pakkaa lihan tai tekee siihen pakkausmerkinnän 5, 6 tai 7 artiklan mukaisesti, on varmistettava, että kuluttajalle tai suurtaloudelle toimitettavan lihan yksilöivän erän koodi ja kyseisen lihaerän tai kyseisten lihaerien, joista pakkaus tai merkitty erä muodostuu, vastaavat toisiaan. Kaikkien pakkausten, joilla on sama erän koodi, on vastattava samoja 5, 6 tai 7 artiklan mukaisia merkintöjä.
   3.   Edellä 1 kohdassa tarkoitetun järjestelmän avulla on kirjattava erityisesti eläinten, ruhojen tai, tapauksen mukaan, lihapalojen saapuminen elintarvikealan toimijan laitokseen ja sieltä lähtö ja varmistettava saapumisten ja lähtöjen vastaavuus.
   4 artikla
   Eläinryhmät
   1.   Edellä 3 artiklassa tarkoitettujen eläinryhmien koko määritellään

               a)

               ruhojen paloittelun yhteydessä niiden ruhojen lukumäärän perusteella, jotka on leikattu yhdessä ja jotka muodostivat kyseiselle leikkaamolle yhden erän;

               b)

               myöhemmin toteutettavan leikkaamisen tai jauhamisen yhteydessä niiden ruhojen lukumäärän perusteella, joihin kuuluva liha muodosti kyseiselle leikkaamolle tai jauhamislaitokselle yhden erän.

         2.   Erän koko ei voi olla suurempi kuin yhden laitoksen yhden päivän tuotanto.
   3.   Eriä muodostettaessa laitosten, joissa liha leikataan tai jauhetaan, on varmistettava, että kaikki yhteen erään kuuluvat ruhot vastaavat eläimiä, joiden lihaan sovelletaan samanlaisia 5 artiklan 1 tai 2 kohdan mukaisia merkintätietoja, lukuun ottamatta tapauksia, joissa sovelletaan 7 artiklaa.
   5 artikla
   Lihan merkintä
   1.   Edellä 1 artiklassa tarkoitetun, lopulliselle kuluttajalle tai suurtalouksille toimitettavaksi tarkoitetun lihan etiketin on sisällettävä seuraavat tiedot:

               a)

               jäsenvaltio tai kolmas maa, jossa eläin on kasvatettu ja joka ilmoitetaan merkinnällä ”Kasvatusmaa: (jäsenvaltion tai kolmannen maan nimi)” seuraavien perusteiden mukaisesti:

                           i)

                           siat:

                                       —

                                       jos eläin teurastetaan vanhempana kuin kuuden kuukauden ikäisenä, jäsenvaltio tai kolmas maa, jossa viimeinen vähintään neljän kuukauden kasvatusjakso toteutui;

                                       —

                                       jos eläin teurastetaan nuorempana kuin kuuden kuukauden ikäisenä ja elopainoltaan vähintään 80-kiloisena, jäsenvaltio tai kolmas maa, jossa kasvatusvaihe toteutui sen jälkeen, kun eläin oli saavuttanut 30 kilon elopainon;

                                       —

                                       jos eläin teurastetaan nuorempana kuin kuuden kuukauden ikäisenä ja elopainoltaan alle 80-kiloisena, jäsenvaltio tai kolmas maa, jossa koko kasvatusvaihe toteutui;

                           ii)

                           lampaat ja vuohet: jäsenvaltio tai kolmas maa, jossa viimeinen vähintään kuuden kuukauden pituinen kasvatusvaihe toteutui, tai jos eläin teurastetaan nuorempana kuin kuuden kuukauden ikäisenä, jäsenvaltio tai kolmas maa, jossa koko kasvatusvaihe toteutui;

                           iii)

                           siipikarja: jäsenvaltio tai kolmas maa, jossa viimeinen vähintään yhden kuukauden pituinen kasvatusvaihe toteutui, tai jos eläin teurastetaan nuorempana kuin yhden kuukauden ikäisenä, jäsenvaltio tai kolmas maa, jossa koko kasvatusvaihe toteutui sen jälkeen, kun eläin oli sijoitettu lihotettavaksi;

               b)

               jäsenvaltio tai kolmas maa, jossa eläin on teurastettu ja joka ilmoitetaan merkinnällä ”Teurastusmaa: (jäsenvaltion tai kolmannen maan nimi)”; ja

               c)

               erän koodi, jolla yksilöidään kuluttajalle tai suurtaloudelle toimitettava liha.

         Jos a alakohdassa tarkoitettu kasvatusjakso ei täyty missään jäsenvaltiossa tai kolmannessa maassa, jossa eläintä kasvatettiin, a alakohdassa tarkoitettu merkintä on korvattava merkinnällä ”Kasvatusmaa: useat EU:n jäsenvaltiot”, tai jos liha tai eläimet on tuotu unioniin, merkinnällä ”Kasvatusmaa: useat muut kuin EU-maat” tai ”Kasvatusmaa: useat EU-maat ja muut kuin EU-maat”.
   Jos kuitenkaan a alakohdassa tarkoitettu kasvatusjakso ei täyty missään jäsenvaltiossa tai kolmannessa maassa, jossa eläintä kasvatettiin, a alakohdassa tarkoitettu merkintä voidaan korvata merkinnällä ”Kasvatusmaa: (luettelo jäsenvaltioista tai kolmansista maista, joissa eläintä kasvatettiin)”, jos elintarvikealan toimija todistaa toimivaltaista viranomaista tyydyttävällä tavalla, että eläintä kasvatettiin kyseisissä jäsenvaltioissa tai kolmansissa maissa.
   2.   Edellä olevan 1 kohdan a ja b alakohdassa tarkoitetut merkinnät voidaan korvata merkinnällä ”Alkuperä: (jäsenvaltion tai kolmannen maan nimi)”, jos kyseinen elintarvikealan toimija todistaa toimivaltaista viranomaista tyydyttävällä tavalla, että 1 artiklassa tarkoitettu liha on saatu yhdessä jäsenvaltiossa tai kolmannessa maassa syntyneistä, kasvatetuista ja teurastetuista eläimistä.
   3.   Jos useat saman tai eri eläinlajin lihapalat vastaavat 1 ja 2 kohdan mukaisia eri merkintätietoja ja ne tarjotaan kuluttajalle tai suurtaloudelle samassa pakkauksessa, etiketissä on oltava seuraavat tiedot:

               a)

               kunkin lajin osalta 1 ja 2 kohdan mukainen luettelo asianomaisista jäsenvaltioista tai kolmansista maista;

               b)

               erän koodi, jolla yksilöidään kuluttajalle tai suurtaloudelle toimitettava liha.

         6 artikla
   Kolmansista maista peräisin olevaa lihaa koskeva poikkeus
   Poiketen siitä, mitä 5 artiklan 1 kohdan a alakohdassa säädetään, 1 artiklassa tarkoitetun lihan, joka on tuotu unioniin sen markkinoille saattamista varten ja josta ei ole käytettävissä 5 artiklan 1 kohdan a alakohdassa säädettyjä tietoja, etiketissä on oltava merkintä: ”Kasvatusmaa: muu kuin EU-maa” ja ”Teurastusmaa: (Kolmannen maan nimi, jossa eläin on teurastettu)”.
   7 artikla
   Jauhettua lihaa ja leikkuujätteitä koskevat poikkeukset
   Poiketen siitä, mitä 5 artiklan 1 kohdan a ja b alakohdassa, 5 artiklan 2 kohdassa ja 6 artiklassa säädetään, jauhetun lihan ja leikkuujätteiden osalta voidaan soveltaa seuraavia merkintöjä:

               a)

               ”Alkuperä: EU”, jos jauhettu liha tai leikkuujätteet on tuotettu pelkästään eri jäsenvaltioissa syntyneistä, kasvatetuista ja teurastetuista eläimistä saadusta lihasta;

               b)

               ”Kasvatus- ja teurastusmaa: EU”, jos jauhettu liha tai leikkuujätteet on tuotettu pelkästään eri jäsenvaltioissa kasvatetuista ja teurastetuista eläimistä saadusta lihasta;

               c)

               ”Kasvatus- ja teurastusmaa: muu kuin EU-maa”, jos jauhettu liha tai leikkuujätteet on tuotettu pelkästään unioniin tuodusta lihasta;

               d)

               ”Kasvatusmaa: muu kuin EU-maa” ja ”Teurastusmaa: EU”, jos jauhettu liha tai leikkuujätteet on tuotettu pelkästään lihasta, joka on saatu unioniin teuraseläiminä tuoduista eläimistä ja teurastettu yhdessä tai useassa jäsenvaltiossa;

               e)

               ”Kasvatus- ja teurastusmaa: EU ja muu kuin EU-maa”, jos jauhettu liha tai leikkuujätteet on tuotettu

                           i)

                           yhdessä tai useassa jäsenvaltiossa kasvatetuista ja teurastetuista eläimistä saadusta lihasta ja unioniin tuodusta lihasta; tai

                           ii)

                           unioniin tuoduista ja yhdessä tai useassa jäsenvaltiossa teurastetuista eläimistä saadusta lihasta.

         8 artikla
   Etikettiin merkittävät vapaaehtoiset lisätiedot
   Elintarvikealan toimijat voivat täydentää 5, 6 tai 7 artiklassa tarkoitettuja merkintöjä lisätiedoilla, jotka koskevat lihan lähtöpaikkaa.
   Ensimmäisessä kohdassa tarkoitetut lisätiedot eivät saa olla ristiriidassa 5, 6 tai 7 artiklassa tarkoitettujen merkintöjen kanssa, ja niiden on oltava asetuksen (EU) N:o 1169/2011 V luvun sääntöjen mukaisia.
   9 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2015. Sitä ei sovelleta lihaan, joka on saatettu laillisesti unionin markkinoille ennen 1 päivää huhtikuuta 2015, niin kauan kuin tällaista lihaa on varastossa.
   Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

      Tehty Brysselissä 13 päivänä joulukuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 304, 22.11.2011, s. 18.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      (3)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

      (4)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).

      (5)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).


title: Neuvoston täytäntöönpanoasetus (EU) N:o 907/2011, annettu 6 päivänä syyskuuta 2011 , lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä annetun täytäntöönpanoasetuksen (EU) N:o 1105/2010 muuttamisesta

text:
               9.9.2011

               FI

               Euroopan unionin virallinen lehti

               L 232/29

         NEUVOSTON TÄYTÄNTÖÖNPANOASETUS (EU) N:o 907/2011,
   annettu 6 päivänä syyskuuta 2011,
   lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä annetun täytäntöönpanoasetuksen (EU) N:o 1105/2010 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   ottaa huomioon lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä 29 päivänä marraskuuta 2010 annetun täytäntöönpanoasetuksen (EU) N:o 1105/2010 (2) 4 artiklan,
   ottaa huomioon Euroopan komission ehdotuksen, jonka tämä on tehnyt neuvoa-antavaa komiteaa kuultuaan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti täytäntöönpanoasetuksella (EU) N:o 1105/2010 käyttöön lopullisen polkumyyntitullin tuotaessa Kiinan kansantasavallasta, jäljempänä ”Kiina”, peräisin olevaa erikoislujaa polyesterilankaa (muu kuin ompelulanka), ei kuitenkaan vähittäismyyntimuodoissa, mukaan lukien pienempi kuin 67 desitexin monofilamenttilanka, joka kuuluu tällä hetkellä CN-koodiin 5402 20 00, jäljempänä ’tarkasteltavana oleva tuote’.

               (2)

               Koska polkumyyntitullin käyttöönottoon Kiinassa johtaneessa tutkimuksessa, jäljempänä ’alkuperäinen tutkimus’, oli mukana lukuisia yhteistyössä toimineita vientiä harjoittavia tuottajia, kiinalaisista vientiä harjoittavista tuottajista valittiin otos ja otokseen sisältyneille yrityksille vahvistettiin yksilöllinen tulli, jonka määrä vaihteli 0 prosentista 5,5 prosenttiin, kun taas muiden yhteistyössä toimineiden mutta otokseen kuulumattomien yritysten osalta otettiin käyttöön 5,3 prosentin tulli. Kahdelle otokseen kuulumattomalle yhteistyössä toimineelle yritykselle, joille oli myönnetty yksilölliset tarkastelut perusasetuksen 17 artiklan 3 kohdan mukaisesti, vahvistettiin 0 prosentin ja 9,8 prosentin suuruiset tullit. Kaikille muille kiinalaisille yrityksille määrättiin 9,8 prosentin tulli.

               (3)

               Täytäntöönpanoasetuksen (EU) N:o 1105/2010 4 artiklan nojalla on mahdollista myöntää niille kiinalaisille vientiä harjoittaville tuottajille, jotka täyttävät kyseisessä artiklassa säädetyt edellytykset, 5,3 prosentin tulli, jota sovelletaan yhteistyössä toimineisiin mutta otokseen kuulumattomiin yrityksiin.

         B.   UUSIEN VIENTIÄ HARJOITTAVIEN TUOTTAJIEN PYYNNÖT

               (4)

               Kaksi yritystä, jäljempänä ’pyynnön esittäjät’, pyysi uuden vientiä harjoittavan tuottajan kohtelua.

               (5)

               Tutkittiin, täyttävätkö pyynnön esittäjät uuden vientiä harjoittavan tuottajan kohtelun myöntämisedellytykset, joista säädetään täytäntöönpanoasetuksen (EU) N:o 1105/2010 4 artiklassa; tätä varten varmistettiin, että pyynnön esittäjä

                           —

                           on tarkasteltavana olevan tuotteen tuottaja Kiinassa,

                           —

                           ei ole vienyt tarkasteltavana olevaa tuotetta unioniin toimenpiteiden perustana olevana tutkimusajanjaksona eli 1 päivän heinäkuuta 2008 ja 30 päivän kesäkuuta 2009 välisenä aikana,

                           —

                           ei ole etuyhteydessä yhteenkään Kiinassa toimivaan viejään tai tuottajaan, johon sovelletaan kyseisellä asetuksella käyttöön otettuja toimenpiteitä,

                           —

                           on tosiasiallisesti vienyt tarkasteltavana olevaa tuotetta unioniin toimenpiteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi unioniin.

               (6)

               Pyynnön esittäjille lähetettiin kyselylomakkeet, ja niitä pyydettiin toimittamaan näyttö siitä, että ne täyttävät edellä mainitut edellytykset.

               (7)

               Komissio hankki ja tarkasti kaikki tiedot, jotka se katsoi tarpeellisiksi täytäntöönpanoasetuksen (EU) N:o 1105/2010 4 artiklassa vahvistettujen edellytysten täyttymisen tarkastamiseksi. Tarkastuskäyntejä tehtiin kyseisten kahden pyynnön esittäjän toimitiloihin:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         C.   HAVAINNOT

               (8)

               Yhden pyynnön esittäjän, yrityksen Jiangsu Hengli Chemical Fibre Co. Ltd, toimittamien tietojen tarkastelu osoitti, että sen antama näyttö täytäntöönpanoasetuksen (EU) N:o 1105/2010 4 artiklan säädettyjen edellytysten täyttymisestä oli riittävä. Siksi tälle pyynnön esittäjälle voidaan täytäntöönpanoasetuksen (EU) N:o 1105/2010 4 artiklan mukaisesti vahvistaa painotettu keskimääräinen tulli, jota sovelletaan yhteistyössä toimineisiin mutta otokseen kuulumattomiin yrityksiin (eli 5,3 prosenttia), ja se voidaan lisätä mainitun asetuksen 1 artiklan 2 kohdassa olevaan vientiä harjoittavien tuottajien luetteloon.

               (9)

               Toisen pyynnön esittäjän, yrityksen Amann Twisting Yancheng Co. Ltd, toimittamien tietojen tarkastelu osoitti, että sen antama näyttö täytäntöönpanoasetuksen (EU) N:o 1105/2010 4 artiklan säädettyjen edellytysten täyttymisestä ei ole riittävä. Tutkimus osoitti varsinkin, että erikoislujien polyesterilankojen valmistusprosessissa käytetty tärkein raaka-aine ei ole hakijan tuottama vaan se on ostettu etuyhteydettömiltä toimittajilta. Pyynnön esittäjä käsittelee lankaa erilaisissa tuotantovaiheissa, joihin kuuluu kiertäminen ja vie sitä lopuksi tarkasteltavana olevan tuotteen määritelmän mukaisena. Koska hakija ei tuottanut tarkasteltavana olevaa tuotetta, vaan se itse asiassa ainoastaan käsitteli sitä, todettiin että, yritystä Amann Twisting Yancheng Co. Ltd ei voida pitää tarkasteltavana olevan tuotteen tuottajana. Se ei tämän takia täytä vaatimuksia uuden vientiä harjoittavan tuottajan kohtelusta, sillä sitä pyytävän yrityksen täytyy olla tarkasteltavana olevan tuotteen ”tuottaja”.

               (10)

               Tämän vuoksi sen pyyntö uuden vientiä harjoittavan tuottajan kohtelusta hylättiin.

         D.   YKSILÖLLISTEN TULLIEN SOVELTAMISALAAN KUULUVIEN YRITYSTEN LUETTELON MUUTTAMINEN

               (11)

               Edellä 8 kappaleessa mainittujen tutkimustulosten perusteella todetaan, että yritys Jiangsu Hengli Chemical Fibre Co. Ltd olisi lisättävä täytäntöönpanoasetuksen (EU) N:o 1105/2010 1 artiklan 2 kohdassa olevaan luetteloon yrityksistä, joihin sovellettava tulli on 5,3 prosenttia.

               (12)

               Pyynnön esittäjille ja unionin tuotannonalalle on ilmoitettu tutkimuksen tuloksista, ja niille annettiin mahdollisuus esittää huomautuksensa.

               (13)

               Kaikki asiaan liittyvien osapuolten esittämät väitteet ja kannanotot tutkittiin ja otettiin asianmukaisesti huomioon aina, kun se oli perusteltua,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 1105/2010 1 artiklan 2 kohdassa tarkoitettu liite seuraavasti:

         ”LIITE

            YHTEISTYÖSSÄ TOIMINEET MUTTA OTOKSEN ULKOPUOLISET KIINALAISET VIENTIÄ HARJOITTAVAT TUOTTAJAT

            Taric-lisäkoodi A977

                     Yrityksen nimi

                     Kaupunki

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi”

   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 343, 22.12.2009, s. 51.

      (2)  EUVL L 315, 1.12.2010, s. 1.


title: Komission täytäntöönpanoasetus (EU) 2016/1380, annettu 16 päivänä elokuuta 2016, delegoidun asetuksen (EU) 2015/2446 55 artiklan 2 kohdan a alakohtaa koskevasta poikkeuksesta Ecuadorista peräisin olevan tonnikalan alueellisessa kumulaatiossa sovellettaviin alkuperäsääntöihin

text:
               17.8.2016

               FI

               Euroopan unionin virallinen lehti

               L 222/4

         KOMISSION TÄYTÄNTÖÖNPANOASETUS (EU) 2016/1380,
   annettu 16 päivänä elokuuta 2016,
   delegoidun asetuksen (EU) 2015/2446 55 artiklan 2 kohdan a alakohtaa koskevasta poikkeuksesta Ecuadorista peräisin olevan tonnikalan alueellisessa kumulaatiossa sovellettaviin alkuperäsääntöihin
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetukseen (EU) N:o 952/2013 (1) ja erityisesti sen 64 artiklan 6 kohdan ja 66 artiklan b alakohdan,
   sekä katsoo seuraavaa:

               (1)

               Unioni myönsi Euroopan parlamentin ja neuvoston asetuksella (EU) 1384/2014 (2) Ecuadorille tullietuuksia 1 päivän tammikuuta 2015 ja 31 päivän joulukuuta 2016 väliseksi ajaksi väliaikaisena vastavuoroisena järjestelynä tarpeettomien kaupan keskeytysten estämiseksi sen jälkeen, kun pöytäkirja Ecuadorin liittymisestä Euroopan unionin ja sen jäsenvaltioiden sekä Kolumbian ja Perun väliseen kauppasopimukseen (3) parafoitiin 12 päivänä joulukuuta 2014.

               (2)

               Asetuksella (EU) N:o 1384/2014 myönnettyjen etuuksien saamiseksi on sovellettava komission asetuksen (ETY) N:o 2454/93 (4) I osan IV osaston 2 luvun 1 jaksossa säädettyjä alkuperäsääntöjä, mukaan lukien sääntöjä, jotka koskevat muun muassa Bolivian, Costa Rican, Ecuadorin, El Salvadorin, Guatemalan, Hondurasin, Kolumbian, Nicaraguan, Panaman, Perun ja Venezuelan muodostavan maaryhmän sisäistä alueellista alkuperäkumulaatiota. Alueellista kumulaatiota voidaan 1 päivästä tammikuuta 2014 alkaen soveltaa saman alueellisen ryhmän sisällä ainoastaan maihin, jotka ovat Euroopan parlamentin ja neuvoston asetuksen (EU) N:o 978/2012 (5) mukaisia yleisen tullietuusjärjestelmän (GSP) edunsaajia sinä hetkenä, jona vienti unioniin tapahtuu.

               (3)

               Asetus (ETY) N:o 2454/93 kumottiin 1 päivänä toukokuuta 2016, ja Ecuadorin alkuperätuotteille myönnettävien tullietuuksien soveltamista koskevat alkuperäsäännöt ovat kyseisestä päivästä lähtien komission delegoidun asetuksen (EU) 2015/2446 (6) II osaston 2 luvun 2 jakson 2 ja 3 alajaksossa ja komission täytäntöönpanoasetuksen (EU) 2015/2447 (7) II osaston 2 luvun 2 jakson 2–9 alajaksossa. Delegoidussa asetuksessa (EU) 2015/2446 on samat kumulaatiota koskevat säännöt kuin asetuksessa (ETY) N:o 2454/93.

               (4)

               Kolumbia, Peru, Costa Rica, El Salvador, Guatemala, Honduras, Nicaragua ja Panama, jotka kuuluvat samaan alueelliseen ryhmään kuin Ecuador, eivät enää 1 päivästä tammikuuta 2016 alkaen ole GSP-edunsaajamaita. Näin ollen, kun kyseessä on mainittujen maiden kanssa tapahtuva alueellinen kumulaatio, harmonoidun tavarankuvaus- ja koodausjärjestelmän (HS) alanimikkeen 1604 14 tonnikalasta tai boniitista saatavia säilykkeitä ja valmisteita sekä yhdistetyn nimikkeistön (CN) alanimikkeen 1604 20 70 tonnikalasta, boniitista tai muusta Euthynnus-suvun kalasta saatavia säilykkeitä ja valmisteita ei 1 päivästä tammikuuta 2016 alkaen voida pitää Ecuadorin alkuperätuotteina asetuksella (EU) N:o 1384/2014 myönnettäviä tullietuuksia sovellettaessa.

               (5)

               Ecuador toimitti 4 päivänä huhtikuuta 2016 pyynnön poikkeuksen myöntämiseksi etuuskohtelun oikeuttaviin alkuperäsääntöihin, jotta Ecuadorin kalanjalostusala voisi HS-alanimikkeen 1604 14 tonnikalasta tai boniitista saatavien säilykkeiden ja valmisteiden sekä CN-alanimikkeen 1604 20 70 tonnikalasta, boniitista tai muusta Euthynnus-suvun kalasta saatavien säilykkeiden ja valmisteiden alkuperää määritettäessä katsoa, että Kolumbian, Perun, Costa Rican, El Salvadorin, Guatemalan, Hondurasin, Nicaraguan ja Panaman alkuperäainekset ovat Ecuadorin alkuperäaineksia alueellisen kumulaation perusteella. Poikkeuksen pyydettiin tulevan voimaan 1 päivänä tammikuuta 2016. Alkuperäistä pyyntöä täydennettiin 30 päivänä kesäkuuta 2016.

               (6)

               Ecuador selvitti poikkeuspyynnössään, että Ecuadorista unioniin vietävien tonnikalavalmisteiden ja -säilykkeiden tuotannossa käytetään paljon raakaa tonnikalaa, joka on saatu Keski-Amerikan maista ja Andien maista. Jos mahdollisuutta kyseisten samaan alueellisen ryhmään kuuluvien maiden kanssa tapahtuvaan kumulaatioon ei olisi, Ecuadorista peräisin olevien tonnikalavalmisteiden ja -säilykkeiden vienti unioniin vähenisi 30 prosenttia.

               (7)

               Ecuadorin rannikolla tapahtui 7,8 momenttimagnitudin maanjäristys 16 päivänä huhtikuuta 2016. Se aiheutti suurta vahinkoa Mantan alueella Manabin provinssissa, jossa valtaosa Ecuadorin kalatalousalasta harjoittaa toimintaansa. Muun muassa tärkeimpien infrastruktuurien on ilmoitettu kärsineen merkittäviä aineellisia vahinkoja, mikä vaikeuttaa Ecuadorin kalanjalostusalan tilannetta.

               (8)

               Tällaisten olosuhteiden, Ecuadorin pyynnössä esitettyjen perusteiden ja maanjäristyksen Ecuadorin kalanjalostusalalle aiheuttamien haitallisten lisävaikutusten vuoksi Ecuadorille olisi myönnettävä asetuksen (EU) N:o 952/2013 64 artiklan 6 kohdan toisen alakohdan a alakohdan mukainen väliaikainen poikkeus delegoidun asetuksen (EU) 2015/2446 55 artiklan 2 kohdan a alakohdassa säädetystä vaatimuksesta. Sen vuoksi HS-alanimikkeen 1604 14 tonnikalasta tai boniitista saatavien säilykkeiden ja valmisteiden sekä CN-alanimikkeen 1604 20 70 tonnikalasta, boniitista tai muusta Euthynnus-suvun kalasta saatavien säilykkeiden ja valmisteiden valmistuksessa käytettäviä Kolumbian, Perun, Costa Rican, El Salvadorin, Guatemalan, Hondurasin, Nicaraguan ja Panaman alkuperäaineksia olisi pidettävä Ecuadorin alkuperäaineksina, jos tietyt edellytykset täyttyvät.

               (9)

               Kaupan keskeytysten välttämiseksi ja Ecuadorille asetuksella (EU) N:o 1384/2014 myönnettyjen tullietuuksien tavoitteiden saavuttamiseksi väliaikaisen poikkeuksen olisi oltava voimassa 1 päivän tammikuuta 2016 ja 31 päivän joulukuuta 2016 välisen ajan.

               (10)

               Kun otetaan huomioon Kolumbian, Perun, Costa Rican, El Salvadorin, Guatemalan, Hondurasin, Nicaraguan ja Panaman alkuperäainesten osalta käytettävissä oleva alkuperäselvitys, kumulaatio voi myös olla mahdollista tapauksen mukaan joko Euroopan unionin ja sen jäsenvaltioiden sekä Kolumbian ja Perun kauppasopimuksessa tai Euroopan unionin ja sen jäsenvaltioiden sekä Keski-Amerikan välisessä assosiaatiosopimuksessa (8) määrätyn alkuperäselvityksen perusteella.

               (11)

               Jotta taataan, että Kolumbian, Perun, Costa Rican, El Salvadorin, Guatemalan, Hondurasin, Nicaraguan tai Panaman kanssa tapahtuvan kumulaation soveltamiseksi tarvittavat toimenpiteet toimivat asianmukaisesti, Ecuadorin olisi varmistettava, että hallinnollista yhteistyötä koskevat toimenpiteet on toteutettu.

               (12)

               Jotta poikkeuksen toimivuutta voitaisiin seurata tehokkaasti, Ecuadorin viranomaisten olisi poikkeuksen soveltamisen päättyessä annettava komissiolle tiedoksi poikkeuksen mukaisesti annettujen A-alkuperätodistusten sisältämät tiedot.

               (13)

               Poikkeuksen täytäntöönpanon viivästymisen estämiseksi, tämän asetuksen olisi tultava voimaan kiireellisenä.

               (14)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (ETY) N:o 2454/93 86 artiklan 1 kohdan b alakohdassa tarkoitetun kumulaation soveltamiseksi ja poiketen siitä, mitä mainitun asetuksen 86 artiklan 2 kohdan a alakohdassa säädetään, Ecuador saa 1 päivän tammikuuta 2016 ja 30 päivän huhtikuuta 2016 välisenä aikana käyttää Kolumbian, Perun, Costa Rican, El Salvadorin, Guatemalan, Hondurasin, Nicaraguan ja Panaman alkuperäaineksia tuottaakseen HS-alanimikkeen 1604 14 säilykkeitä ja valmisteita tonnikalasta tai boniitista sekä CN-alanimikkeen 1604 20 70 säilykkeitä ja valmisteita tonnikalasta, boniitista tai muusta Euthynnus-suvun kalasta.
   Ensimmäisessä alakohdassa tarkoitettujen tuotteiden alkuperäselvitys on laadittava asetuksen (ETY) N:o 2454/93 97 l artiklan mukaisesti.
   2.   Asetuksen (ETY) N:o 2015/2446 55 artiklan 1 kohdan b alakohdassa tarkoitetun kumulaation soveltamiseksi ja poiketen siitä, mitä mainitun asetuksen 55 artiklan 2 kohdan a alakohdassa säädetään, Ecuador saa 1 päivän toukokuuta 2016 ja 31 päivän joulukuuta 2016 välisenä aikana käyttää Kolumbian, Perun, Costa Rican, El Salvadorin, Guatemalan, Hondurasin, Nicaraguan ja Panaman alkuperäaineksia tuottaakseen HS-alanimikkeen 1604 14 säilykkeitä ja valmisteita tonnikalasta tai boniitista sekä CN-alanimikkeen 1604 20 70 säilykkeitä ja valmisteita tonnikalasta, boniitista tai muusta Euthynnus-suvun kalasta.
   Ensimmäisessä alakohdassa tarkoitettujen tuotteiden alkuperäselvitys on laadittava asetuksen (ETY) N:o 2015/2447 76 artiklan mukaisesti.
   3.   Edellä 1 ja 2 kohdassa tarkoitettujen tuotteiden A-alkuperätodistusten laatimiseen toimivaltaiset Ecuadorin viranomaiset voivat myös käyttää EUR.1-tavaratodistusta, jonka Kolumbian, Perun, Costa Rican, El Salvadorin, Guatemalan, Hondurasin, Nicaraguan tai Panaman toimivaltaiset viranomaiset ovat antaneet tapauksen mukaan joko Euroopan unionin ja sen jäsenvaltioiden sekä Kolumbian ja Perun välisen kauppasopimuksen määräysten mukaisesti tai Euroopan unionin ja sen jäsenvaltioiden sekä Keski-Amerikan välisen assosiaatiosopimuksen määräysten mukaisesti.
   4.   Ecuadorin on varmistettava, että Kolumbian, Perun, Costa Rican, El Salvadorin, Guatemalan, Hondurasin, Nicaraguan tai Panaman kanssa tapahtuvan kumulaation soveltamiseksi tarvittavat hallinnollista yhteistyötä koskevat toimenpiteet on toteutettu.
   5.   Täytäntöönpanoasetuksen (EU) 2015/2447 74 artiklan 2 kohdan a alakohdassa olevaa viittausta ”erityisolosuhteisiin” sovelletaan sellaisiin 1 ja 2 kohdassa tarkoitettuihin tuotteisiin, joille ei ollut annettu A-alkuperätodistusta vientihetkellä.
   2 artikla
   Ecuadorin toimivaltaisten viranomaisten on viimeistään 31 päivänä tammikuuta 2017 toimitettava komissiolle ilmoitus niistä paljouksista ja arvoista, joille A-alkuperätodistuksia on annettu 1 artiklan 1 ja 2 kohdassa tarkoitettua poikkeusta sovellettaessa, sekä kyseisten todistusten numerot.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 269, 10.10.2013, s. 1.

      (2)  Euroopan parlamentin ja neuvoston asetus (EU) N:o 1384/2014, annettu 18 päivänä joulukuuta 2014, Ecuadorista peräisin olevien tavaroiden tullikohtelusta (EUVL L 372, 30.12.2014, s. 5).

      (3)  EUVL L 354, 21.12.2012, s. 3.

      (4)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).

      (5)  Euroopan parlamentin ja neuvoston asetus (EU) N:o 978/2012, annettu 25 päivänä lokakuuta 2012, yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta (EUVL L 303, 31.10.2012, s. 1).

      (6)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

      (7)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

      (8)  EUVL L 346, 15.12.2012, s. 3.


title: Komission täytäntöönpanoasetus (EU) N:o 1051/2012, annettu 8 päivänä marraskuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               9.11.2012

               FI

               Euroopan unionin virallinen lehti

               L 310/47

         KOMISSION TÄYTÄNTÖÖNPANOASETUS (EU) N:o 1051/2012,
   annettu 8 päivänä marraskuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1118/2012, annettu 28 päivänä marraskuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (东山白芦笋 (Dongshan Bai Lu Sun) (SMM))

text:
               30.11.2012

               FI

               Euroopan unionin virallinen lehti

               L 330/12

         KOMISSION TÄYTÄNTÖÖNPANOASETUS (EU) N:o 1118/2012,
   annettu 28 päivänä marraskuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ( (Dongshan Bai Lu Sun) (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

            Kiinan hakemus hakemus nimityksen ”
                   (Dongshan Bai Lu Sun)” rekisteröimiseksi julkaistiin Euroopan unionin virallisessa lehdessä
                (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL C 99, 3.4.2012, s. 14.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      KIINA

          (Dongshan Bai Lu Sun) (SMM)